Még tíz csapatnak van esélye a nyolcaddöntőre | SZOLJON
bajnokok ligája 2019. 12. 09. 15:08
A salzburgi összecsapáson már
egy döntetlen is elég az angol bajnokságban toronymagasan éllovas Liverpoolnak a továbbjutáshoz,
vereség esetén viszont az osztrákok beérik őket, és akkor az egymás elleni eredmény dönt. Angliában 4-3-ra győzött Jürgen Klopp együttese, amelynek kiesése nagy meglepetés lenne.
Legutóbb a 2012-13-as BL-kiírásban nem jutott az egyenes kieséses szakaszba a címvédő,
akkor a Chelsea végzett a csoportjában harmadikként, miután az egymás elleni összevetésben alulmaradt a vele azonos pontszámmal végzett Sahtar Donyeckkel szemben.
Ebben a csoportban még a Napoli áll továbbjutó helyen a záró kör előtt, és ha nem kap ki, ott is marad. Az erőviszonyok ismeretében Carlo Ancelotti csapatának erre jó esélye van a Genkkel szemben – főként hazai pályán -, mégis figyelmeztető, hogy az olaszok az utóbbi kilenc tétmérkőzésükön nyeretlenek maradtak, hét döntetlen mellett kétszer kikaptak. Hármas holtverseny esetén viszont a nápolyiaké a legjobb mutató.
Az F csoportban az FC Barcelona biztos csoportelsőként lép tovább, mögötte az Internazionale és a Borussia Dortmund reménykedhet még. Az olaszok bízhatnak abban, hogy keddi ellenfelüknek, a katalánoknak már kevés motivációjuk maradt erre a találkozóra, a németek pedig abban, hogy Dortmundban érvényre tudják juttatni erőfölényüket a prágai Slaviával szemben. Pontazonosság esetén az Internazionale jobb a Borussia Dortmundnál.
World Beer Idol / 38 perce